Diari Oficial de la Generalitat Valenciana


Sumari del DOGV 6509, del 28-04-2011 (2011/4881)

RESOLUCIÓ de 20 d'abril de 2011, de la Direcció General d'Administració Autonòmica, per la qual, en execució de sentència, es deixa sense efecte l'adjudicació, amb destinació definitiva, d'un lloc de treball a Ismael Antonio Blesa Part.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6509

Data del DOGV
:   28-04-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/4881


Data del document
:   20-04-2011

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

RESOLUCIÓ de 20 d'abril de 2011, de la Direcció General d'Administració Autonòmica, per la qual, en execució de sentència, es deixa sense efecte l'adjudicació, amb destinació definitiva, d'un lloc de treball a Ismael Antonio Blesa Part. [2011/4881]  
Per la Resolució de 24 de novembre de 2009, de la consellera de Justícia i Administracions Públiques, publicada en el Diari Oficial de la Comunitat Valenciana número 6163, de l'11 de desembre de 2009, es declara, a proposta del tribunal de selecció, i en compliment de la decisió de la Sentència número 1157/2009, de 31 de juliol, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que César Sánchez Royo ha superat les proves selectives d'accés al grup A, sector administració especial, informàtics/ques, torn d'accés lliure, Convocatòria 44/04.  
Comprovat el compliment dels requisits exigits, de conformitat amb el que disposa l'esmentada resolució, així com amb el que estableix l'article 58.1.b de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, mitjançant la Resolució de 6 d'abril de 2011, del vicepresident segon del Consell i conseller d'Economia, Hisenda i Ocupació, es disposa el nomenament com a funcionari de carrera de César Sánchez Royo (DOCV núm. 6506, de 20 d'abril de 2011).  
Així mateix, tal com disposa la normativa vigent, i segons convocatòria a aquest efecte, César Sánchez Royo va triar la seua primera destinació definitiva que li va ser adjudicada mitjançant la Resolució de 15 d'abril de 2011, de la Direcció General d'Administració Autonòmica, el lloc de treball número 21551, analista de sistemes lògics, adscrit a la Presidència de la Generalitat, i es determina que la presa de possessió es produirà el dia 3 de maig de 2011 (DOCV núm. 6506, de 20 d'abril de 2011).  
D'altra banda, l'esmentada Resolució de 24 de novembre de 2009, de la consellera de Justícia i Administracions Públiques, anul·la i deixa sense valor ni efectes el nomenament com a funcionari de carrera d'Ismael Antonio Blesa Part, conferit per l'Orde de 15 d'abril de 2008, del conseller de Justícia i Administracions Públiques.  
La completa execució de la sentència ferma, dictada pel Tribunal Superior de Justícia de la Comunitat Valenciana, així com l'anterior resolució, determina, finalment, la impossibilitat que Ismael Antonio Blesa Part continue sent titular, amb destinació definitiva, del lloc de treball número 21000, analista de sistemes lògics, del que, com s'ha indicat, haurà de prendre possessió el dia 3 de maig de 2011 César Sánchez Royo, tal com es preveu en l'esmentada Resolució de 15 d'abril de 2011, de la Direcció General d'Administració Autonòmica.  
Per tot això, i en exercici de les competències atribuïdes per l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
  
Primer  
Deixar sense efecte l'adjudicació, amb destinació definitiva, del lloc de treball número 21125, analista de sistemes lògics, classificat A22 E040, adscrit a la Presidència de la Generalitat, a Ismael Antonio Blesa Part, amb NRP 44126639B2, efectuada mitjançant la Resolució de 15 d'abril de 2008, de la Direcció General d'Administració Autonòmica, per la qual s'adjudiquen destinacions a les persones aspirants que han superat les proves selectives de les convocatòries 44/2004, 45/2004 i 46/2004 (DOCV número 5750, de 25 d'abril de 2008).  
  
Segon  
Els efectes econòmics i administratius de la present resolució seran des de la data 2 de maig de 2011, data en què haurà de cessar l'interessat en el seu actual lloc de treball.  
Contra la present resolució podrà interposar-se incident d'execució de sentència, davant de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 20 abril de 2011.- La directora general d'Administració Autonòmica: Carmela Cots Soler.